WHAUP บวก 2.36% นิวไฮตั้งแต่เข้าตลาดฯ รับผลดีจ่ายไฟเพิ่มอีก 130MW
WHAUP บวก 2.36% นิวไฮตั้งแต่เข้าตลาดฯ รับผลดีจ่ายไฟเพิ่มอีก 130MW ล่าสุด ณ เวลา 16.14 น. อยู่ที่ 6.50 บาท บวก 0.15 บาท หรือ 2.36% สูงสุดที่ 6.55 บาท ต่ำสุดที่ 6.30 บาท ด้วยมูลค่าซื้อขาย 264.33 ล้านบาท ด้าน บล.เออีซี แนะนำ “ซื้อ” ชูเป้า 7.28 บาท/หุ้น
6 ก.ย. 2560

ผู้สื่อข่าวรายงานว่า บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP ล่าสุด ณ เวลา 16.14 น. อยู่ที่ 6.50 บาท บวก 0.15 บาท หรือ 2.36% สูงสุดที่ 6.55 บาท ต่ำสุดที่ 6.30 บาท ด้วยมูลค่าซื้อขาย 264.33 ล้านบาท ขณะที่ดัชนีตลาดหุ้นโดยรวมลบ 0.05%
 
โดยราคาหุ้น WHAUP ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 10 เม.ย.60
ทั้งนี้ WHAUP ได้จ่ายไฟฟ้าเข้าระบบเพิ่ม 130 เมกะวัตต์ และจ่อ COD อีก 1 โครงการกำลังผลิต 30 เมกะวัตต์ หนุนสิ้นปี 60 จ่ายไฟเข้าระบบตามสัดส่วนถือหุ้นพุ่ง 474 เมกะวัตต์ เล็งดันผลิตโซลาร์รูฟอีก 200 เมกะวัตต์
ด้าน บล.เออีซี ระบุในบทวิเคราะห์ แนะนำ “ซื้อ” ให้ราคาเป้าหมาย 7.28 บาทต่อหุ้น ด้วยแรงหนุนจากการ COD โรงไฟฟ้า กัลฟ์ ทีเอส 2 กำลังผลิต 130MW เมื่อวันที่ 1 ก.ย. 60 ทำให้ปัจจุบันบริษัทมีโรงไฟฟ้าที่ COD แล้วกำลังผลิตรวม 447.1MW
ผนวกกับธุรกิจสาธารณูปโภคในเขตนิคมกลุ่มเหมราช 8 แห่งยังโตต่อเนื่องด้วยการขยายตัวของโรงงานในพื้นที่และนโยบาย EEC จึงคาดหนุนกำไรปี 60-61 โตเฉลี่ยปีละ 29% + Upside 14.6% และ Div Yield. ปีนี้ 2.2%